Մեր մարզիկները սովոր են, որ 300 հոգով պետք է միաբանված անեն նույն վարժությունը, և այս մոտեցումը նրանց մեջ գործում է կյանքի այլ ոլորտներում: Նրանք սովորում են միաբան լինել ընտանիքում, աշխատանքում: Այս կերպ մենք ապագայում կունենանք մի ազգ, որը սովոր կլինի միասնական գործելու: Մենք կենտրոնացած ենք ոչ միայն մարտարվեստի փոխանցման վրա, այլ նաև ծավալում ենք մանկավարժական գործունեություն, ի նպաստ մեր պետության: Սաները, որոնց հետ մենք աշխատում ենք, պետության համար դառնում են արժանի քաղաքացիներ: Եվ այս ամենը միայն մարտարվեստի միջոցով, բայց մենք նկարահանում ենք նաև դաստիարակչական ֆիլմեր, որոնք դարձյալ պետության անվտանգության ծրագրերի մեջ են մտնում: